stanford-oval/wikipedia huggingface dataset:
Kersantti Garcia
Animaatioissa

Kersantti Garcia esiintyi ensimmäisen kerran animaationa vuoden 1997 Zorrossa. Sarjassa hän on kapteeni Monteceron oikeankäden mies, joka pyrkii auttamaan kapteenia vallanhimoisissa suunnitelmissa.
Animaatioelokuvassa The Amazing Zorro kapteeni Ramón asetti sadan kultakolikon palkkion Zorrosta, joka esti hänen aikeet sortaa paikallisia Pueblo de Los Ángelesin asukkaita. Tarina pohjautui hyvin pitkälti alkuperäiseen kirjaan. Kersantti Garcia oli harmaantunut kapteeni Ramónin oikean käden mies, joka avusti johtajaansa tarpeen tullen. Hän oli tavallista hiljaisempi, mutta myöhästeli usein tärkeistä kokoontumisista.
Tulevaisuuteen sijoittuvassa Zorro: Generation Z -sarjassa Garcia on pormestari Martinezin kömpelö apulainen, joka ei välitä pomonsa korruptoituneista teoista. Hän pyrkii estämään poliisien tutkimuksia, mikäli ne liittyvät pormestariin.
Kersantti Garcia esiintyi 2015 ranskalaisten tuottamassa Zorro: The Chronicles -tietokoneanimaatiossa. Hän on kömpelö ja erittäin helposti säikyteltävissä oleva sotilas. Garcia on kuitenkin tunnollinen ja hyväsydäminen. Hän suorittaa käskynsä sotilaan velvollisuuden tavoin, mutta ei ikinä nauti niiden suorittamisesta ja yrittää usein siirtää ne omille alaisilleen. Sarjan viimeisessä jaksossa hänet ylennetään tilapäiseksi Los Angelesin armeijan komentajaksi.
Videopeli

Kersantti Garcia oli vuoden 2001 The Shadow of Zorro -videopelissä ei-pelattavana hahmona. Hän partioi Pueblo de Los Ángelesia samaan aikaan, kun kaupunkiin saapuu uusi kapteeni.
Hahmo oli mukana 2022 animaatioon perustuvassa videopelissä Zorro: The Chronicles, jossa se esiintyi eri tehtävien aikana yhtenä Zorron vastuksena. Garcialla on pelissa hieman enemmän kestävyystasoa, kuin tavallisilla sotilailla.
Muuta

Kersantti Garcia muistuttaa suurelta osin Johnston McCulleyn luomaa kersantti Gonzalesia, joka esiintyi alkuperäisessä tarinassa. Molemmat hahmot ovat isokokoisia, sekä rakastavat viiniä ja ruokaa. Heillä oli molemmilla kaverisuhde Don Diego de la Vegaan. Sen sijaan Gonzales oli itsevarmempi ja taitavempi miekkailija, eikä kömpelö sotilas, kuten Garcia. Myöhemmin 1990-luvulla Zorron toisessa televisiosarjassa kersantti Jaime Mendoza oli luonteeltaan samankaltainen, kuin Garcia.
Hahmoa näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 1957–1959 | Henry Calvin | Zorro |  |
| 1975 | Moustache |  | Zorro |
| 1981 | Clive Revill |  | Z-Z-Zorro! |
| 1997–1998 | Tony Pope | The New Adventures of Zorro |  |
| 2002 | Eli Gabay |  | The Amazing Zorro |
| 2006 | Luis Soto | Zorro: Generation Z |  |
| 2007 | César Mora | Zorro – miekka ja ruusu |  |
| 2015–2016 | Kirk Thornton | Zorro: The Chronicles |  |
Knivsta

| Knivsta |
| --- | --- |
 Knivstan keskustaa vuonna 2007.
 Knivsta
 Koordinaatit: 59°43′34″N, 17°47′19″E 
Valtio:   Ruotsi
Lääni:  Uppsalan lääni
Maakunta:  Uplanti
Kunta:  Knivstan kunta
Pinta-ala:  
 – Maa:  4,21 km²
Väkiluku:  7 081
 – Väestötiheys:  1 681,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Knivsta on samannimisen Knivstan kunnan keskustaajama. Se sijaitsee Uppsalan läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 7 081 asukasta.
Väestönkehitys

| Knivstan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 532 | 1 532 |
| 1965 | 1965 |    | 2 509 | 2 509 |
| 1970 | 1970 |    | 3 252 | 3 252 |
| 1975 | 1975 |    | 3 703 | 3 703 |
| 1980 | 1980 |    | 5 303 | 5 303 |
| 1990 | 1990 |    | 7 012 | 7 012 |
| 1995 | 1995 |    | 7 098 | 7 098 |
| 2000 | 2000 |    | 7 126 | 7 126 |
| 2005 | 2005 |    | 6 898 | 6 898 |
| 2010 | 2010 |    | 7 081 | 7 081 |
Lähde: Statistiska centralbyrån (SCB).
Aiheesta muualla

Kuvia tai muita tiedostoja aiheesta Knivsta Wikimedia Commonsissa
Uppsalan läänin kuntien keskustaajamat
Karel Pilař

| Karel Pilař> Henkilötiedot |
| --- | --- |
Syntynyt: 23. joulukuuta 1977 (ikä 46) Praha, Tšekkoslovakia
Kansalaisuus:   Tšekki
Jääkiekkoilija
Lempinimi:  Kral bile stopy (Tšekissä)
Pelipaikka:  puolustaja
Maila:  oikea
Pituus:  193 cm
Paino:  94 kg
Seura
Seura:  HC Litvínov
Sarja:  Tipsport Extraliga
Pelinumero:  29
Pelaajaura
Pääsarjaura:  1999–
Aik. seurat:  KLH Jindřichův Hradec (Tšekki I) HK Kralupy nad Vltavou (Tšekki I) St. John’s Maple Leafs (AHL) Toronto Maple Leafs (NHL) HC Sparta Praha (ČEL) Toronto Marlies (AHL) Chicago Wolves (AHL) Metallurg Magnitogorsk (KHL) TsSKA Moskova (KHL) Lev Poprad (KHL) Växjö Lakers HC (SEL) Donbass Donetsk (KHL) Anyang Halla (ALIH) HK Hradec Králové
NHL-varaus:  39. varaus, 2001 Toronto Maple Leafs
Karel Pilař (s. 23. joulukuuta 1977 Praha, Tšekkoslovakia) on tšekkiläinen jääkiekkopuolustaja ja maailmanmestari, joka pelaa kotimaassaan Extraliga-joukkue HC Litvínovissa. Hän on pelannut urallaan myös Toronto Maple Leafsin NHL-joukkueessa yhteensä 90 runkosarjaottelua tehopistein 6+24=30 ja keräten 42 jäähyminuuttia sekä 12 playoff-ottelua tehopistein 1+4=5 ja keräten 12 jäähyminuuttia. Pilař pelasi suurimman osan Pohjois-Amerikan -vuosistaan kuitenkin AHL:ssä ja hän voitti Calder Cupin Chicago Wolvesissa vuonna 2008. Loukkaantumiset ja sydänvaivat kuitenkin vaikeuttivat Pilařin lopullista murtautumista NHL:ään. Hän on luonut suurimman urastaan kotimaassaan, jossa Pilař voitti Tšekin-mestaruuden HC Sparta Prahan joukkueessa vuosina 2006 ja 2007. Hän on pelannut urallaan myös KHL:ssä, Ruotsissa ja Aasian liigassa. Pilař oli voittamassa myös maailmanmestaruutta vuonna 2001.
Pelityyli

Elite Prospects -sivuston Ulf Andersson on maininnut isokokoisella Pilařilla olevan kova laukaus, hyvä syöttötaito ja hyvä liike hänen kokoonsa nähden. Anderssonin mukaan Pilařin tulisi kuitenkin käyttää kokoaan paremmin hyväksi. Jatkoaika.com -sivuston mukaan hän on pelityyliltään peruspuolustaja, joka on varma omalla puolustusalueellaan.
Ura > Seuraura > Uran alku ja nousu NHL:ään

Pilař on HC Litvínovin kasvatti. Hän siirtyi juniorina sittemmin HC Sparta Prahaan. Ensimmäiset miesten pelinsä Pilař pelasi kuitenkin KLH Jindřichův Hradecissa Tšekin toiseksi korkeimmalla sarjatasolla 1. česká hokejová ligassa kaudella 1997–1998. Kauden 1998–1999 hän vietti samassa sarjassa HK Kralupy nad Vltavoun joukkueessa. Kaudeksi 1999–2000 Pilař siirtyi HC Litvínovin Extraliga-joukkueeseen, jossa hänen tulokaskautensa toi 49 runkosarja- ja seitsemässä playoff-ottelussa tehot 2+12=14. Kaudella 2000–2001 Pilař oli Litvínovin toiseksi paras pistemies Robert Reichelin jälkeen tehoilla 12+26=38, joilla hän jakoi koko Extraligan puolustajien pistepörssin voiton HC Zlínin Martin Hamrlíkin kanssa. Pilař vei suuremman maalimääränsä ansiosta kuitenkin varsinaisen kärkisijan. Pudotuspeleissä hän voitti Litvínovin sisäisen tehotilaston lukemalla +4.
Toronto Maple Leafs varasi yli-ikäisen (23 vuotta) Pilařin toisella kierroksella 39. pelaajana NHL:n varaustilaisuudessa 2001. Hän teki jo samana kesänä kaksivuotisen, 800 000 dollarin arvoisen ja 500 000 dollarin arvoisen allekirjoitusbonuksen sisältäneen tulokassopimuksen seuran kanssa. Koska Pilař varattiin yli-ikäiseksi pelaajaksi harvinaisen pienellä numerolla, häneen kohdistui varsin suuret odotukset ja Pilařin odotettiin ottavan heti paikka Maple Leafsin NHL-kokoonpanosta. Pilař aloitti kauden 2001–2002 kuitenkin farmijoukkue St. John’s Maple Leafsissa, AHL:ssä, jossa hänen tulokaskautensa toi 52 runkosarjaottelussa tehot 10+14=24. Pilař nousi loppukaudella Maple Leafsin NHL-kokoonpanoon ja hän teki 23 runkosarjaottelussa tehot 1+3=4 sekä 11 playoff-ottelussa neljä syöttöpistettä. Hän teki NHL-debyyttinsä 25. tammikuuta 2002 vieraissa Vancouver Canucksia vastaan, jolloin Pilař sai jääaikaa 11.51 minuuttia. NHL-uransa avausmaalin hän teki runkosarjan päätöskierroksella 13. huhtikuuta 2002 vieraissa Ottawa Senatorsia vastaan.
Ennen syksyn 2002 harjoitusleiriä Pilař joutui sivuun saatuaan vakavan myopatiavirusinfektion, joka aiheutti hänelle mm. huimausta, sydämen jäykistelyä ja verenkiertohäiriöitä. Pilař pelasi loppukaudesta 2002–2003 vain 17 NHL- ja seitsemän AHL-ottelua. Lokakuussa 2003 hän teki kaksivuotisen jatkosopimuksen Maple Leafsin kanssa. Pilař kärsi kauden aikana vielä virusperäisen sairaustensa oireista, mutta hän otti kauden mittaan paikan seuran NHL-puolustuksesta. Pilař teki 50 runkosarjaottelussa tehot 2+17=19 ja yhdessä playoff-ottelussa yhden maalin. Kauden 2004–2005 hän pelasi kotimaassaan HC Sparta Prahassa NHL:n työsulun vuoksi. Pilař oli joukkueen tehokkain puolustaja tehoilla 13+15=28, joilla hän voitti koko Extraligan puolustajien maalipörssin ja sijoittui puolustajien pistepörssissä neljänneksi. Pilař edusti Spartaa kauden aikana myös Spengler Cupissa, jossa joukkue eteni finaaliin, mutta turnauksen voiton vei kuitenkin sveitsiläinen isäntäjoukkue HC Davos lukemin 2-0. Pilař valittiin turnauksen tähdistökentälliseen. Hänen kautensa päättyi lopulta aivan runkosarjan lopulla, kun Pilařin terveydelliset ongelmat palasivat.
Ura > Seuraura > Kuntoutuminen terveysongelmista ja paluu Pohjois-Amerikkaan

Kesällä 2005 Pilařin sydänvaivat uusiutuivat ja hän oli sivussa joulukuuhun saakka. Pilař pelasi Sparta Prahassa loppukaudella 2005–2006 kuusi runkosarja- ja 14 playoff-ottelua. Hän voitti kauden päätteeksi Tšekin-mestaruuden. Kevät osoittautui Pilařille kuitenkin varsin raskaaksi ja hän oli sivussa valtaosan taas kaudesta 2006–2007. Kuntouduttuaan Pilař palasi maaliskuussa 2007 takaisin Maple Leafsin organisaatioon ja teki sopimuksen AHL-joukkue Toronto Marliesin kanssa. Hän pelasi siellä kymmenen ottelua. AHL:n runkosarjan päätyttyä Pilař palasi vielä vahvistamaan Sparta Prahaa yhteen playoff-otteluun, joka oikeutti hänet voittamaan kauden päätteeksi Tšekin-mestaruuden.
Elokuussa 2007 Pilař teki vapaana agenttina vuoden mittaisen sopimuksen Atlanta Thrashersin kanssa. Kesken harjoitusleirin seura kuitenkin asetti hänet siirtolistalle, josta Chicago Blackhawks kuitenkin nappasi hänet syyskuun lopulla. Pilař ehti pelata siellä vain yhden harjoitusottelun, jonka jälkeen hän palasi lokakuussa taas siirtolistan kautta Thrashersiin. Pilař pelasi lopulta koko kauden 2007–2008 farmissa AHL-joukkue Chicago Wolvesin paidassa. Hän voitti kauden päätteeksi Calder Cupin.
Ura > Seuraura > Kiertolaisuus KHL:ssä

Kaudeksi 2008–2009 Pilař siirtyi KHL-joukkue Metallurg Magnitogorskiin. Hän edusti joukkuetta kauden aikana myös Mestarien liigassa, jossa Metallurg eteni finaaliin, mutta mestaruuden vei kuitenkin sveitsiläinen ZSC Lions maalierolla 7-2. Edellisen kauden Euroopan seurajoukkueiden mestaruusturnauksen voittajana Metallurg osallistui kauden aikana myös Victoria Cupiin ja sai vastaansa NHL-joukkue New York Rangersin. Rangers voitti ottelun lopulta lukemin 4-3. Tammikuussa 2009 Pilař lähti Metallurgista ja palasi kotimaahansa HC Sparta Prahan riveihin. Hänen kautensa Extraligassa päättyi pronssiin. Kaudeksi 2009–2010 Pilař palasi kasvattajaseuraansa HC Litvínoviin, jonka tehokkain puolustaja hän oli tehoilla 6+19=25. Pilař sijoittui Extraligan puolustajien pistepörssissä yhdeksänneksi.
Pilař siirtyi kaudeksi 2010–2011 vuoden mittaisella sopimuksella KHL-joukkue TsSKA Moskovaan. Kaudeksi 2011–2012 hän siirtyi sieltä liigan slovakialaiseen laajennusjoukkue Lev Popradiin. Pilař nousi joukkueen varakapteeniksi ja hän pelasi kauden aikana KHL:n tähdistöottelussa. Pilař kauden päätyttyäkin Levin tehokkain puolustaja tehoilla 1+16=17, vaikka hän jätti joukkueen tammikuun 2012 lopulla. Tuolloin Lev tyhjensi joukkuettaan ja Pilař siirtyi Tomáš Netíkin kanssa loppukaudeksi Ruotsin Elitserienin nousijajoukkue Växjö Lakers HC:hen. Joukkueeseen oli Levistä siirtynyt pari viikkoa aiemmin myös Peter Ölvecký. Kaudeksi 2012–2013 Pilař palasi taas KHL:ään ja siirtyi liigan ukrainalaisen laajennusjoukkue Donbass Donetskin riveihin. Marraskuussa 2012 seura antoi hänelle kuitenkin lähtöpassit, kun Pilař teki 17 ottelussa vain kaksi syöttöpistettä. Pari viikkoa myöhemmin hän palasi taas Sparta Prahaan. Pilař oli pudotuspeleissä pelipaikastaan huolimatta joukkueen paras maalintekijä viidellä osumallaan, joilla hän jakoi Extraligan puolustajien maalipörssin voiton HC Třinecin Lukáš Zíbin kanssa, vaikka Spartan kausi päättyikin puolivälieriin.
Ura > Seuraura > Sparta Praha ja Mountfield HK

Kaudella 2013–2014 Pilař nousi Sparta Prahan varakapteeniksi. Hän jakoi tehoilla 8+21=29 koko Extraligan puolustajien pistepörssin voiton HC Třinecin Vladimír Rothin kanssa, mutta Roth vei kuitenkin varsinaisen kärkisijan suuremman maalimääränsä ansiosta. Pilař voitti kauden päätteeksi hopeaa. Toukokuussa 2014 hän teki Spartan kanssa vuoden mittaisen jatkosopimuksen. Kauden 2014–2015 päätteeksi Pilař voitti Extraliga-hopeaa. Hän pelasi kauden aikana myös tammikuun 2015 ajan lainalla samassa liigassa pelaavassa HK Hradec Královéssa, jossa Pilař teki yhdeksässä ottelussa yhtä monta syöttöpistettä. Kaudeksi 2015–2016 hän siirtyi Hradec Královéen vuoden mittaisella sopimuksella. Pilař oli joukkueen tehokkain puolustaja tehoilla 7+19=26, joilla hän sijoittui Extraligan puolustajien pistepörssissä viidenneksi.
Syyskuussa 2016 Pilař siirtyi Aasian liigan eteläkorealaisjoukkue Anyang Hallaan oltuaan ilman sopimusta alkukauden 2016–2017. Marraskuussa hän palasi kuitenkin loppukauden sopimuksella HK Hradec Královéen. Ennen ensimmäistäkään siellä pelattua ottelua, joulukuussa 2016 Pilař siirtyi yhteisymmärryksessä Hradec Královén kanssa kasvattajaseuraansa HC Litvínoviin kevääseen 2018 asti ulottuvalla sopimuksella.
Ura > Maajoukkueura

| Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Mitalit> Maa:   Tšekki.Miesten jääkiekko.MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Kultaa | Saksa 2001 | jääkiekko |  |
Pilař edusti Tšekkiä MM-kilpailuissa vuonna 2001, jolloin hän voitti maailmanmestaruuden. Vuoden 2005 MM-joukkueesta hän putosi viimeisten joukossa osaksi terveysongelmiensa vuoksi.
Koprolalia

Koprolalia (kr. κόπρος ’uloste’ + λαλιά ’puhe’) on varsinkin Touretten oireyhtymään kuuluva oire. Sillä tarkoitetaan pakonomaista tarvetta puhua hävyttömyyksiä. Myös jatkuva kirosanojen (tahaton) käyttö normaalissa puheessa on koprolalialle ominaista.
Kolumbian lippu

Kolumbian lippu
Kolumbian lippu on Kolumbian kansallistunnus vaakunan moton ja kansallishymnin ohella. Se otettiin käyttöön 26. marraskuuta 1861. Lipun värit kuvaavat nykyisen tulkinnan mukaan rikkauksia (keltainen), meriä (sininen) ja itsenäisyystaistelijoiden verta (punainen). Toisen tulkinnan mukaan värit kuvaavat Amerikkaa (keltainen) ja Espanjaa (punainen) sekä niitä erottavaa Atlantin valtamerta (sininen). Kolumbian lipun värit ovat samat kuin Venezuelan ja Ecuadorin lipussa.
Kouvola (Punkalaidun)

Kouvolan sijainti Pirkanmaan kartalla.
Kouvola on kylä Punkalaitumella Pirkanmaan maakunnassa. Kylän aikaisempi nimi oli Kouvonoja.
Kouvola sijaitsee valtatie 2:n varrella kunnan lounaisosassa. Alastaron kirkonkylältä tuleva seututie 231 yhdistyy valtatiehen kylän kohdalla, ja eteenpäin Punkalaitumen kirkonkylälle jatkuu yhdystie 2310. Kylä rajoittuu pohjoisessa Punkalaitumeen kuuluvaan Kanteenmaan kylään ja etelässä Loimaan kaupunkiin. Ennen kuntaliitosta Kouvola rajoittui myös Alastaron kuntaan.
Kittilän kirkonkylä

| Kittilän kirkonkylä |
| --- | --- |
 Kantatie 79 kulkee Kittilän kirkonkylän läpi. Kuva on maaliskuun 2013 lopulta.
 Kittilän kirkonkylä
 Koordinaatit: 67°39′12″N, 024°54′45″E 
Pinta-ala  (taajama):  
 – Kokonaispinta-ala:  4,59 km²
Väkiluku (31.12.2021)  (taajama):  2 192
Postinumero:  99100
Infobox OKVirheellinen NIMI-arvo: 
Kittilän kirkonkylä on Kittilän kuntakeskus, jossa toimii kunnan ja valtion virastoja ja johon on keskittynyt kaupallisia ja kulttuuripalveluja. Kantatie 79 Rovaniemeltä Muonioon johtaa kirkonkylän läpi. Kyläraitilla on pituutta nelisen kilometriä. Ounasjoki kulkee lähimmillään parinsadan metrin päässä kantatiestä sen koillispuolella ja kevättulvat ovatkin aiheuttaneet vahinkoja ja tulvasuojauksen tarvetta kirkonkylällä.
Vuoden 2021 lopussa Kittilän kirkonkylän taajaman väkiluku oli 2 192, ja sen pinta-ala oli 4,59 neliökilometriä.
Kirkonkylässä on valtion ja kunnan virastoja, terveyskeskus ja kirjasto.
Nähtävyyksiä

Kirkonkylässä on Carl Ludvig Engelin suunnittelema vuonna 1831 valmistunut puukirkko. Kylällä on kittiläläisen taidemaalari Einari Junttilan entinen kotitalo, jossa toimii Junttilan töitä esittelevä museo. Myös toisen kylän taiteilijan, kuvataiteilija Kalervo Palsan asuinmökki ja ateljee on kunnostettu vierailukohteeksi.
Kirja (suomalainen kustantamo)

Kustannusosakeyhtiö Kirja oli suomalainen Helsingissä toiminut kustannusliike joka perustettiin vuonna 1912 yhdistämällä Yrjö Weilin ja kumpp. Oy:n ja Oy Kansan kustannusliikkeet. Kustannusliikkeellä oli oma kirjapaino vuodesta 1920 alkaen ja sen osake-enemmistön omisti WSOY. Kustannusliikkeen toimitusjohtajana oli Eino Railo.
Kirja (ravintola)

Ravintola Kirja tai Kirjan ravintola oli Helsingin Kruununhaassa vuosina 1935–2007 toiminut ravintola. Sen perusti Helsingin Kirjatyöntekijäin Yhdistys omaan toimitaloonsa eli niin sanottuun Kirjan taloon Kruununhaan pohjoisosan Kirjatyöntekijänkatu 10:een vuonna 1935. Vuonna 2007 ja siitä tehtiin yksityinen kutsujäsenyyteen perustuva klubi nimeltä KirjaClub.
Funkistyyliin sisustettu Kirja oli 1960- ja 1970-luvulla oli kulttuuriväen suosiossa, vakioasiakkaina muun muassa Pentti Saarikoski, Hannu Salama ja Arvo Turtiainen. Kirjapainoväen yhdistys luopui ravintolanpidosta vuonna 1973, jonka jälkeen Kirjan tiloja ryhdyttiin vuokraamaan ulkopuolisille yrittäjille. Monet tunnetutkin ravintoloitsijat kuitenkin epäonnistuivat hieman syrjässä sijaineen Kirjan liiketoiminnassa. Esimerkiksi kesällä 1979 Kirja yritti houkutella asiakkaita striptease-esityksillä. Vuonna 1987 Kirjan osti tuolloin Suomen suurin ravintolayritys, osuustoiminnallinen Eka-yhtymä, joka samoihin aikoihin hankki omistukseensa monia helsinkiläisravintoloita kuten Eerikinkadun Kannaksen, Pietarinkadun Centralin ja Punavuoren Budapestin.
Eka-yhtymän luovuttua Kirjasta se toimi vuosien 1993–1994 vaiheilla Club Playboys -nimisenä seksiravintolana, kunnes sen ostivat Anna-Liisa Ruotsi ja Pirkko Wasicki.
Kortelahti

Kortelahti on:
Kortelahti, kylä Eräjärvellä
Kortelahti, lahti Näsijärvessä Tampereella
Kortelahti, järvi Orivedellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kortelahti”, voi hakea sivunnimihaulla, laajalla sivunnimihaulla tai tekstihaulla.
Kolojärvi

| Kolojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°02′30″N, 24°56′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.515.1.001
Mittaustietoja
Pinnankorkeus:  106,6 m 
Rantaviiva:  1,4 km 
Pinta-ala:  0,08 km² 
 fiKolojärvi 
Kolojärvi on Jämsän pohjoisosassa sijaitseva kahdeksan hehtaarin laajuinen järvi. Etäisyys Jämsän keskustasta on 24 kilometriä luoteeseen ja Tampereelta 86 kilometriä koilliseen.
Maantiede

Kolojärven pituus on puoli kilometriä. Järvi on saareton, rannat ovat enimmäkseen metsämaata, pohjoisessa avautuu pieni maatalousmaisema. Kolojärvi sijaitsee Valkeajärven pohjoispuolella ja Pirttijärven länsipuolella. Kolojärven länsi- ja luoteispuolella on metsälampia, kuten Koivujärvi. Kolojärven eteläkolkasta lähtee laskuoja etelään.
Kolojärvi kuuluu Valkeajärven valuma-alueeseen, joka on kolmannen jakovaiheen vesistö. Se ulottuu Valkeajärveltä luoteeseen lähelle Keuruun rajaa. Toinen jakovaihe on Jämsänjoen alue ja ensimmäinen on Jämsän reitin valuma-alue. Päävesistönä on Kymijoen vesistö.
Konstantin Aladin (nuorempi)

Konstantin Aladin nuorempi (5. maaliskuuta 1868 Hamina – 14. marraskuuta 1938 Hamina) oli suomenvenäläinen Haminassa vaikuttanut kauppias, teollisuudenharjoittaja, laivanvarustaja ja kauppaneuvos.
Aladinin vanhemmat olivat kauppaneuvos Konstantin Aladin vanhempi (1833–1896) ja Anna Pimenow. Aladinin isä oli muuttanut Haminaan Venäjältä vuonna 1848 ja saanut porvarioikeudet 1868. Aladin pääsi ylioppilaaksi Haminan yksityislyseosta 1888, meni isänsä Haminassa toimineen puutavaraliikkeen palvelukseen ja otti isänsä jälkeen tämän liikkeen haltuunsa 1896. Aladin sai kauppaneuvoksen arvon 1904 ja hän toimi myös Espanjan, Portugalin ja Norjan varakonsulina Haminassa. Hän oli Haminan kaupunginvaltuuston jäsenenä ja toimi muissakin kunnallisissa luottamustehtävissä.
Aladin oli Suomen Yhdyspankin ja sittemmin Pohjoismaiden Yhdyspankin Haminan konttorin valvojana vuodesta 1891 alkaen. Hän toimi useita vuosikymmeniä Haminan ortodoksisen kirkon isännöitsijänä sekä kuului Haminan ortodoksisen seurakunnan kirkkoneuvostoon. Aladin. teki useita lahjoituksia hyväntekeväisyystarkoituksiin.
Aladin omisti Haminassa Poitsilan kartanon, useita kaupunkikiinteistöjä ja kaksiraamisen Tervasaaren sahan, jonka hän myi vuonna 1928 Ristiniemi Oy:lle. Aladin oli vuonna 1920 Suomeen paenneen venäläisen emigranttivaikuttajan kenraali Severin Dobrovolskin tuttava ja hän rahoitti Dobrovolskin vuonna 1933 perustamaa Viipurissa julkaistua Klitš (”Huuto”) -sanomalehteä.
Aladin oli naimisissa vuodesta 1893 Alexandra Pletschikoffin kanssa ja avioeron jälkeen hän meni naimisiin 1921 Stella von Vergenskijin kanssa. Heidän tyttärensä oli tunnettu lasitaiteilija Tamara Aladin.
Aiheesta muualla

Konstantin Aladin nuoremman elämäkerta SKS Biografiakeskuksen Talouselämän vaikuttajat-verkkojulkaisussa
Kollajan allas

| Kollajan allas |
| --- | --- |
Valtiot:   Suomi
Paikkakunta:  Pudasjärvi
Koordinaatit:  65°23′54″N, 26°30′56″E
Mittaustietoja
 fiKollajan allas 
Kollajan allas oli suunniteltu tekojärvi, joka oli tarkoitus rakentaa Pudasjärvelle Iijoen alajuoksulle. Hankkeesta luovuttiin 2016.
Allashanke > Poliittinen ristiriita

Koskiensuojelulain mukaan:
»
Uuden voimalaitoksen rakentamiseen ei saa myöntää vesilaissa (264/61) tarkoitettua lupaa seuraavissa vesistöissä ja vesistön osissa:
40) Iijoen vesistön keski- ja yläosassa Kuusamon, Posion, Pudasjärven, Puolangan, Ranuan, Suomussalmen, Taivalkosken, Yli-Iin ja Ylikiimingin kunnissa.»
Allashankkeen toteuttaminen olisi siis edellyttänyt koskiensuojelulain kumoamista tai vähintäänkin sen tarkistamista.
Hanke olisi sijainnut luonnonsuojeluohjelmassa suojellulla alueella, johon voimalaitoksen ja tekoaltaan rakentaminen on lain ja oikeuden päätösten mukaan kielletty. Voimassa oleva koskiensuojelulaki estää myös pelkän tekoaltaan rakentamisen. Kollaja-hankkeen osalta voimalan lupa kaatui vuonna 1987 Pohjois-Suomen vesioikeudessa koskiensuojelulakiin ja itse tekoaltaan lupa vesilain säännöksiin. Kansallisina esteinä olevat koskiensuojelulain ja vesilain muutokset olisivat edellyttäneet Kollajan tekoaltaan tapauksessa muun muassa luottamuksen suojan vuoksi perustuslainsäätämisjärjestyksen käyttämistä eduskunnassa.
Vastustajien mukaan hanke olisi heikentänyt tai tuhonnut kolme vaikutusalueella olevaa Euroopan unionin Natura 2000 -aluetta. Hankkeen rakennuttajan mukaan Natura-alueet pyrittiin huomioimaan hankkeen suunnittelussa rajaamalla ne padolla vaikutusalueen ulkopuolelle. Vastustajat pitivät tätä mahdottomana.
Komission tulkintaohjeen mukaan Natura 2000 -alueille ei saa rakentaa mitään sellaista, joka heikentää alueen suojelun tasoa. Poikkeus voidaan myöntää vain siinä tapauksessa, ettei muita vaihtoehtoja tuottaa energiaa ole ja että kysymyksessä ovat erittäin tärkeän yleisen edun kannalta pakottavat syyt ja kysymyksessä ihmisen terveyteen tai turvallisuuteen liittyvät näkökohdat tai tärkeät suotuisat ympäristövaikutukset. Aiheesta on kerrottu tarkemmin komission Natura 2000 -alueiden suojelu ja käyttö -oppaassa .
Hanke olisi ollut ristiriidassa myös EU:n vesipolitiikan puitedirektiivin vaatimusten kanssa.